CELEX: C2007/199/12
Language: et
Date: 2007-08-25 00:00:00
Title: Kohtuasi C-363/05: Euroopa Kohtu (kolmas koda) 28. juuni 2007 . aasta otsus (VAT and Duties Tribunal, London'i (Ühendkuningriik) eelotsusetaotlus) — JP Morgan Fleming Claverhouse Investment Trust plc, The Association of Investment Trust Companies versus The Commissioners of Her Majesty's Revenue & Customs (Kuues käibemaksudirektiiv — Artikli 13 B osa punkti d alapunkt 6 — Maksuvabastus — Eriotstarbelised investeerimisfondid — Mõiste — Määratlemine liikmesriigis — Kaalutlusõigus — Piirid — Kinnised investeerimisfondid)

25.8.2007   
            
            
               ET
            
            
               Euroopa Liidu Teataja
            
            
               C 199/8
            
         Euroopa Kohtu (kolmas koda) 28. juuni 2007. aasta otsus (VAT and Duties Tribunal, London'i (Ühendkuningriik) eelotsusetaotlus) — JP Morgan Fleming Claverhouse Investment Trust plc, The Association of Investment Trust Companies versus The Commissioners of Her Majesty's Revenue & Customs
   (Kohtuasi C-363/05) (1)
   
   (Kuues käibemaksudirektiiv - Artikli 13 B osa punkti d alapunkt 6 - Maksuvabastus - Eriotstarbelised investeerimisfondid - Mõiste - Määratlemine liikmesriigis - Kaalutlusõigus - Piirid - Kinnised investeerimisfondid)
   (2007/C 199/12)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Hagejad: JP Morgan Fleming Claverhouse Investment Trust plc, The Association of Investment Trust Companies
   
      Kostja: The Commissioners of Her Majesty's Revenue & Customs
   Kohtuasja ese
   Eelotsusetaotlus — VAT and Duties Tribunal, London — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti d alapunkti 6 tõlgendamine — Eriotstarbeliste investeerimisfondide haldamise maksuvabastuse ulatus — Selliste „suletud” fondide hõlmamine, nagu investeerimisühingud, mis ei ole kohustatud ostma välja oma aktsionäride aktsiaid (investement trust companies)?
   Resolutiivosa
   
               1)
            
            
               Nõukogu 17. mai 1977. aasta kuuenda direktiivi 77/388 kumuleeruvate käibemaksudega seotud liikmesriikide õigusaktide ühtlustamise koht — ühine käibemaksusüsteem: ühtne maksubaas artikli 13 B osa punkti d alapunkti 6 tuleb tõlgendada nii, et mõiste „eriotstarbeline investeerimisfond” hõlmab selliseid kinniseid eriotstarbelisi investeerimisfonde nagu investeerimisühingud (Investment Trust Companies).
            
         
               2)
            
            
               Kuuenda direktiivi 77/388 artikli 13 B osa punkti d alapunkti 6 tuleb tõlgendada nii, et see annab liikmesriikidele kaalutlusõiguse määratleda tema territooriumil asuvad fondid, mis kuuluvad selles sättes ette nähtud maksuvabastusega seoses mõiste „eriotstarbelised investeerimisfondid” alla. Kaalutlusõiguse kasutamisel peavad liikmesriigid siiski järgima selle sätte eesmärki, milleks on lihtsustada investoritel investeerimisfondide kaudu väärtpaberitesse investeerimist, tagades sealjuures neutraalse maksustamise põhimõttest kinni pidamise selliste eriotstarbeliste investeerimisfondide haldamiselt võetava käibemaksu seisukohast, mis konkureerivad teiste eriotstarbeliste investeerimisfondidega nagu need, mis kuuluvad nõukogu 20. detsembri 1985. aasta direktiivi 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta, mida on muudetud Euroopa parlamendi ja nõukogu 21. jaanuari 2002. aasta direktiiviga 2001/108/EÜ ja Euroopa parlamendi ja nõukogu 9. märtsi 2005. aasta direktiiviga 2005/1/EÜ, kohaldamisalasse.
            
         
               3)
            
            
               Kuuenda direktiivi 77/388 artikli 13 B osa punkti d alapunktil 6 on otsene mõju nii, et sellele võib tugineda maksukohustuslane siseriiklikus kohtus vaidlustamaks nende siseriiklike õigusnormide kohaldamist, mis on selle sättega vastuolus.
            
         
      (1)  ELT C 271, 29.10.2005.